b'\n_START_ARTICLE_\nMah\xc5\x8d sensei Negima!\n_START_SECTION_\nJuoni\n_START_PARAGRAPH_\n10-vuotias walesilainen Negi Springfield uneksii jonakin p\xc3\xa4iv\xc3\xa4n\xc3\xa4 tulevansa Magister Magiksi, velhoksi, jonka teht\xc3\xa4v\xc3\xa4n\xc3\xa4 on auttaa tavallisia ihmisi\xc3\xa4 erilaisten taikavoimien avulla. Tulemalla Magister Magiksi h\xc3\xa4n toivoo pystyv\xc3\xa4ns\xc3\xa4 l\xc3\xb6yt\xc3\xa4m\xc3\xa4\xc3\xa4n is\xc3\xa4ns\xc3\xa4, Nagi Springfieldin, legendaarisen my\xc3\xb6s "Thousand Masterina" tunnetun Magister Magin jonka monet luulevan jo kuolleen._NEWLINE_Negi suoriutuu taikaopistosta kurssin priimuksena, mutta ennen nimityst\xc3\xa4\xc3\xa4n Magister Magiksi h\xc3\xa4nen t\xc3\xa4ytyy suorittaa tietty teht\xc3\xa4v\xc3\xa4: h\xc3\xa4net l\xc3\xa4hetet\xc3\xa4\xc3\xa4n opettajaksi Japanissa sijaitsevaan Mahora-akatemiaan opettamaan 31 tyt\xc3\xb6n t\xc3\xa4ytt\xc3\xa4m\xc3\xa4\xc3\xa4 luokkaa. Mahora on valtavan suuri keskus, joka l\xc3\xa4hentelee pienen kaupungin kokoluokkaa. Siiheen kuuluu ainakin ala- ja yl\xc3\xa4aste, lukio ja yliopisto. Useimmat oppilaat asuvat koulun kampuksella.\n_START_SECTION_\nAnime\n_START_PARAGRAPH_\nAnimen ensimm\xc3\xa4inen jakso n\xc3\xa4ytettiin Japanissa 6. tammikuuta 2005 ja viimeinen jakso 29. kes\xc3\xa4kuuta 2005. Anime k\xc3\xa4sitt\xc3\xa4\xc3\xa4 mangasta kirjojen 1-6 tapahtumat. Jaksoja on yhteens\xc3\xa4 26._NEWLINE_GANSIS ja Shaft ovat tekem\xc3\xa4ss\xc3\xa4 uutta Negima-animesarjaa, joka tunnetaan paremmin nimell\xc3\xa4 Negima!?. Uuden tuotantokauden pit\xc3\xa4isi alkaa Japanissa loppuvuodesta 2006.\n_START_SECTION_\nOVA\n_START_PARAGRAPH_\nGANSIS ja Shaft ovat my\xc3\xb6s tekem\xc3\xa4ss\xc3\xa4 kaksi Negima-OVAa, Negima Spring OVA ja Negima Summer OVA. Spring OVA n\xc3\xa4ytettiin yksityisn\xc3\xa4yt\xc3\xb6ksen\xc3\xa4 Japanissa huhtikuussa 2006 ja DVD:n julkaisuajaksi on suunniteltu lokakuuta 2006. Rajoitetun japanilaisen Negima-mangan 15. kirjan mukana tulee my\xc3\xb6s DVD, jolla on kyseisen OVAn traileri. Summer OVAsta ei ole tarkempaa tietoa.\n_START_SECTION_\nManga\n_START_PARAGRAPH_\nYhdysvalloissa mangan on lisensoinut Del Rey Manga ja Japanissa sit\xc3\xa4 julkaisee Kodansha. Hongkongissa mangaa julkaisee Tong Li, Singaporessa  Chuang Yi, Italiassa  Play Press Publishing, Ranskassa  Pika \xc3\x89dition, Saksassa  EMA, Espanjassa  Gl\xc3\xa9nat, Brasiliassa  Editora JBC ja Isossa-Britanniassa Tanoshimi. Del Rey Manga sek\xc3\xa4 Tanoshimi ovat kumpikin osa Random House Publishing -julkaisijaa._NEWLINE_Japanissa mangaa on ilmestynyt toistaiseksi 28 kirjaa, Del Rey Mangan kustantamana mangaa on k\xc3\xa4\xc3\xa4nnetty englanniksi 26 kirjan verran (kes\xc3\xa4kuussa 2010). Manga ilmestyy s\xc3\xa4\xc3\xa4nn\xc3\xb6llisin v\xc3\xa4liajoin Sh\xc5\x8dnen Magazine -mangalehdess\xc3\xa4. Suomesta mangaa voi ostaa englanninkielisen\xc3\xa4 esimerkiksi Fantasiapeleist\xc3\xa4 tai Fennica Comicsista.'